भारतीय किसान यूनियन टिकैत के पदाधिकारी सोमवार को विकासखंड असमोली कार्यालय पर मनरेगा में हो रहे फर्जीवाड़े को लेकर धरने पर बैठ गए। किसानों ने कहा कि गांव सतुपुरा में मनरेगा में हो रहे फर्जीवाड़े की शिकायतों का निस्तारण फर्जी तरीके से कर दिया। ऐसे कर्मचारियों के खिलाफ कार्रवाई की जाए।
 भाकियू टिकैत के मंडल महासचिव रामवीर त्यागी के नेतृत्व में किसान सोमवार को विकासखंड असमोली पहुंचे और मनरेगा में फर्जीवाड़े को लेकर धरने पर बैठ गए। रामवीर त्यागी ने किसानों ने कहा कि विकासखंड के गांव सतुपुरा में मनरेगा में फर्जीवाड़ा किया गया है। जिसकी शिकायत लोगों द्वारा मुख्यमंत्री पोर्टल पर भी गई थी। कर्मचारियों ने शिकायतों का फर्जी तरीके से निस्तारण कर दिया। धरने की सूचना मिलते ही खंड विकास अधिकारी प्रमोद कुमार, एडीओ पंचायत सुनील कुमार सिंह धरना स्थल पर पहुंच गए। विकासखंड के अधिकारियों ने बताया कि मनरेगा में किए गए भ्रष्टाचार और जनसुनवाई की फर्जी तरीके से निस्तारण करने वाले अधिकारी और कर्मचारियों के खिलाफ जांच की जा रही है। जांच पूरी होने के बाद कार्रवाई करने का अश्वासन दिया। अधिकारियों के आश्वासन पर धरना समाप्त किया गया। इस दौरान सचिन त्यागी, अंकित त्यागी, मोहम्मद दानिश, सोनू, महेश, रिंकू, नेतराम, नसीम, अंकुश आदि मौजूद रहे।
 
भारतीय किसान यूनियन टिकैत के पदाधिकारी सोमवार को विकासखंड असमोली कार्यालय पर मनरेगा में हो रहे फर्जीवाड़े को लेकर धरने पर बैठ गए। किसानों ने कहा कि गांव सतुपुरा में मनरेगा में हो रहे फर्जीवाड़े की शिकायतों का निस्तारण फर्जी तरीके से कर दिया। ऐसे कर्मचारियों के खिलाफ कार्रवाई की जाए। भाकियू टिकैत के मंडल महासचिव रामवीर त्यागी के नेतृत्व में किसान सोमवार को विकासखंड असमोली पहुंचे और मनरेगा में फर्जीवाड़े को लेकर धरने पर बैठ गए। रामवीर त्यागी ने किसानों ने कहा कि विकासखंड के गांव सतुपुरा में मनरेगा में फर्जीवाड़ा किया गया है। जिसकी शिकायत लोगों द्वारा मुख्यमंत्री पोर्टल पर भी गई थी। कर्मचारियों ने शिकायतों का फर्जी तरीके से निस्तारण कर दिया। धरने की सूचना मिलते ही खंड विकास अधिकारी प्रमोद कुमार, एडीओ पंचायत सुनील कुमार सिंह धरना स्थल पर पहुंच गए। विकासखंड के अधिकारियों ने बताया कि मनरेगा में किए गए भ्रष्टाचार और जनसुनवाई की फर्जी तरीके से निस्तारण करने वाले अधिकारी और कर्मचारियों के खिलाफ जांच की जा रही है। जांच पूरी होने के बाद कार्रवाई करने का अश्वासन दिया। अधिकारियों के आश्वासन पर धरना समाप्त किया गया। इस दौरान सचिन त्यागी, अंकित त्यागी, मोहम्मद दानिश, सोनू, महेश, रिंकू, नेतराम, नसीम, अंकुश आदि मौजूद रहे।